CELEX: 62006TB0383
Language: fi
Date: 2008-05-14 00:00:00
Title: Yhdistetyt asiat T-383/06 ja T-71/07: Yhteisöjen ensimmäisen oikeusasteen tuomioistuimen määräys 14.5.2008 — Icuna.Com v. parlamentti (Kumoamiskanne — Vahingonkorvauskanne — Julkiset palveluhankinnat — Yhteisön tarjouspyyntömenettely — Tarjouksen hylkääminen — Päätös tarjouspyyntömenettelyn peruuttamisesta — Selvästi täysin perusteeton kanne — Lausunnon antamisen raukeaminen)

2.8.2008   
            
            
               FI
            
            
               Euroopan unionin virallinen lehti
            
            
               C 197/24
            
         Yhteisöjen ensimmäisen oikeusasteen tuomioistuimen määräys 14.5.2008 — Icuna.Com v. parlamentti
   (Yhdistetyt asiat T-383/06 ja T-71/07) (1)
   
   (Kumoamiskanne - Vahingonkorvauskanne - Julkiset palveluhankinnat - Yhteisön tarjouspyyntömenettely - Tarjouksen hylkääminen - Päätös tarjouspyyntömenettelyn peruuttamisesta - Selvästi täysin perusteeton kanne - Lausunnon antamisen raukeaminen)
   (2008/C 197/42)
   Oikeudenkäyntikieli: ranska
   Asianosaiset
   
      Kantaja: Icuna.Com SCRL (Braine-le-Château, Belgia) (edustajat: asianajajat J. Windey ja P. De Bandt)
   
      Vastaaja: Euroopan parlamentti (asiamiehet: O. Caisou-Rousseau ja M. Ecker)
   Oikeudenkäynnin kohde
   Asiassa T-383/06 toisaalta vaatimus Euroopan parlamentin 1.12.2006 tekemän sen päätöksen kumoamisesta, jolla hylättiin tarjous, jonka kantaja teki Euroopan parlamentin verkkotelevisiokanavan perustamiseen ja toteuttamiseen liittyvässä tarjouspyyntömenettelyssä EP/DGINFO/WEBTV/2006/0003 sen 2 erän osalta (ohjelmien sisältö), ja toisaalta vaatimus korvata se vahinko, joka kantajalle väitetysti aiheutui 1.12.2006 tehdyn päätöksen johdosta, ja asiassa T-71/07 toisaalta vaatimus Euroopan parlamentin 31.1.2007 tekemän sen päätöksen kumoamisesta, jolla peruutettiin Euroopan parlamentin verkkotelevisiokanavan perustamiseen ja toteuttamiseen liittyvä tarjouspyyntömenettely EP/DGINFO/WEBTV/2006/0003 sen 2 erän osalta (ohjelmien sisältö), ja toisaalta vaatimus korvata se vahinko, joka kantajalle väitetysti aiheutui 31.1.2007 tehdyn päätöksen johdosta.
   Määräysosa
   
               1)
            
            
               Asiat T-383/06 ja T-71/07 yhdistetään määräyksen antamista varten.
            
         
               2)
            
            
               Asiassa T-71/07 esitetty oikeudenkäyntiväite käsitellään pääasian yhteydessä.
            
         
               3)
            
            
               Kanne asiassa T-71/07 hylätään selvästi täysin perusteettomana.
            
         
               4)
            
            
               Lausunnon antaminen asiassa T-383/06 raukeaa.
            
         
               5)
            
            
               Korvausvaatimus asiassa T-383/06 hylätään selvästi täysin perusteettomana.
            
         
               6)
            
            
               Asiassa T-383/06 parlamentti vastaa omista oikeudenkäyntikuluistaan, ja se on velvoitettava korvaamaan puolet Icuna.Com SCRL:n oikeudenkäyntikuluista, mukaan lukien välitoimimenettelyä koskevat kulut. Icuna.Com vastaa puolesta sen omia oikeudenkäyntikuluja.
            
         
               7)
            
            
               Asiassa T-71/07 Icuna.Com vastaa omista oikeudenkäyntikuluistaan, ja se on velvoitettava korvaamaan parlamentin oikeudenkäyntikulut, mukaan lukien välitoimimenettelyä ja oikeudenkäyntiväitettä koskevat kulut.
            
         
      (1)  EUVL C 20, 27.1.2007.